عالمگیر ترین

عالمگیر خان ترین (وفات؛ 6 جولائی 2023ء) ایک پاکستانی تاجر اور کرکٹ ٹیم ملتان سلطانز کے مالک تھے۔ وہ معروف کاروباری شخصیت جہانگیر ترین کے بھائی تھے۔

ابتدائی زندگی اور تعلیم 
عالمگیر ترین نے برکلے کی یونیورسٹی آف کیلیفورنیا سے بیچلر کیا اور بعد میں معروف ییل یونیورسٹی سے ماسٹرز کی ڈگری مکمل کی۔ کھیلوں کے شوقین عالمگیر ترین معاشرے کی بہتری میں کھیلوں کے کردار پر گہرا یقین رکھتے تھے اور خواہشمند کھلاڑیوں اور خواتین کے لیے ایک ٹھوس پلیٹ فارم قائم کرنے اور انہیں اپنی صلاحیتوں کو مزید فروغ دینے کے لیے بہترین ممکنہ وسائل فراہم کرنے کے لیے کام کرنا چاہتے تھے۔

کیریئر 
عالمگیر خان ترین نے جنوبی پنجاب میں ایک سرکردہ بزنس مین کے طور پر اپنا نام قائم کیا۔وہ شمیم اینڈ کمپنی (پرائیویٹ) لمیٹڈ کے مینیجنگ ڈائریکٹر تھے، جو جنوبی پنجاب کے لیے پیپسی کمپنی کی آفیشل بوٹلر اور فرنچائز ہے، عالمگیر ترین ملک کا سب سے بڑے پانی صاف کرنے کا پلانٹس بھی چلارہے تھے۔ عالمگیر ترین معروف بزنس مین اور پاکستان سپر لیگ (پی ایس ایل) کی ٹیم ملتان سلطانز کے مالک اور مینیجنگ ڈائریکٹر تھے۔

صحت اور موت 
عالمگیر ترین غیر شادی شدہ تھے اور  ان کی عمر 63 سال تھی۔ عالمگیر ترین نے خودکشی سے قبل ایک تحریر چھوڑی جس میں انہوں نے اپنی جلد کی بیماری کا ذکر کیا ، جس میں انہوں نے کہا ہے کہ میں  بیماری سے تنگ آکر خودکشی کررہا ہوں۔ عالمگیر ترین نے اپنے لائسنس شدہ پستول سے خودکشی کی۔

حوالہ جات 

پاکستان میں خودکشیاں
پاکستان سپر لیگ فرنچائز مالکان
پاکستانی کاروباری شخصیات
لاہور کی کاروباری شخصیات
2023ء کی وفیات